Friday, 24 May 2019 Home Accommodation Activities Attractions Restaurants Events Business 5:40am SA Time
Hoe het die KKNK begin?
Die KKNK is gebore uit 'n droom deur 'n sakeman/prokureur van Oudtshoorn, Nic Barrow en die destydse skakelhoof van Nasionale Pers, Andrew Marais, om 'n Afrikaanse fees in Oudtshoorn, na afloop van die Grahamstad-fees, te hou.
Daar was groot entoesiasme vir die idee en in Januarie 1994 het ongeveer 100 belangstellendes van dwarsoor Suid-Afrika op Oudtshoorn opgedaag vir 'n openbare vergadering om dié moontlikheid te bespreek.
Reeds op daardie vergadering is besluit dat die fees selfstandig - met 'n eie identiteit - moet wees. 'n Loodskomitee bestaande uit plaaslike persone is aangewys om die idee verder te ontwikkel. Dit was veral 'n onvoorwaardelike borgskap van Nasionale Pers wat die bal behoorlik aan die rol gesit het.
Die loodskomitee het besluit op die stigting van 'n Artikel 21 Maatskappy en die eerste direksie is aangewys.
Die lede was:
Nic Barrow (voorsitter)
Jans Rautenbach (visevoorsitter)
Jans Rautenbach het aan die einde van 1999 as voorsitter by Nic Barrow oorgeneem. David Piedt het aan die begin van 2002 die leisels oorgeneem.
Daar is eenparig besluit op die naam Klein Karoo Kunstefees, wat na ongeveer 'n maand gewysig is tot Klein Karoo Nasionale Kunstefees. Alhoewel dit steeds die fees se amptelike naam is, word die akroniem KKNK deesdae meer algemeen gebruik.
Die eerste fees is beplan vir September 1994. Die direksie het egter gou besef dat dit nie haalbaar was nie en die datum is aangeskuif na Maart 1995.
Daar was aanvanklik 'n groot soektog na 'n gepaste feesdirekteur. Gerrit Geertsema, voormalige hoofdirekteur van Truk, het die pos vir 'n kort rukkie beklee, waarna die bekende dramaturg, Pieter Fourie in Julie 1994 by hom oorgeneem het.
In die eerste maande van Pieter se aanstelling is daar hard saam met die stigtersadviseurs, Adam Small, Merwe Scholtz en Franklin Sonn gewerk om 'n grondslag onafhanklik van enige politiek, kultuur of geloof vir die KKNK te verseker.
In November 1994 is Karen Meiring as feesorganiseerder aangestel en daar is enorme vordering gemaak met die saamstel van 'n program en ander praktiese feesaangeleenthede. Op hierdie stadium was finansies kritiek en danksy onderhandelings met Transnet is 'n substantiewe borgskap - waarsonder die eerste KKNK waarskynlik nooit sou plaasvind nie - verseker. Karen is sedert die einde van 1999 die KKNK se besturende direkteur.
Die KKNK het 'n ver pad gekom sedert sy eerste dae. Dié projek is in 2000 aangewys as die Premier MTN Wes-Kaap Toerisme Gebeurtenis van die Jaar en in 2001 het oud-pres Nelson Mandela die Vryheid van die Stad aan die KKNK oorhandig. KKNK10 is amptelik geopen deur President Thabo Mbeki.
Die KKNK het in 1995 begin bou aan 'n eie kunsversameling. 'n Bekende kunstenaar word jaarliks gevra om 'n opdragwerk vir die fees te maak.
Die versameling bevat 'n kunswerk elk van:
Die KKNK vereer jaarliks persone vir uitmuntende skeppende of uitvoerende bydraes tot die verruiming en verryking van Afrikaans. Sedert 2000 word die vererings in twee kategorieë gedoen: lewensbydrae en vernuwende denke.
Die vorige ontvangers van die toekenning is:
2004 - Hennie Aucamp en Antjie Krog
2003 - Jans Rautenbach en Marthinus Basson
2002 - PG de Plessis en Hein Willemse
2001 - Eghardt van der Hoven en Deon Opperman
2000 - Nico Carstens en Etienne van Heerden
1999 - Katinka Heyns
1998 - Jeanne Goosen
1997 - David Kramer en Daantjie Saayman
1996 - Elsa Joubert en André P Brink
1995 - Adam Small en Jan Rabie
2004 KANNA ONTVANGERS
Jannie Moolman met Dozi & Die Afrika Mamas
Marthinus Basson vir Maria de Buenos Aires
Afrikaans Onbeperk - Lewensbydrae
Afrikaans Onbeperk - Vernuwende Denke
Kanna vir die Beste Optrede in Toneel en Woordkuns
Mncedisi Shabangu vir Tshepang
Kanna vir Beste Vertolking in Musiekteater
Nicole Holm vir Maria de Buenos Aires
Kanna vir Beste Optrede in Klassieke Musiek
Beste Optrede in Kontemporêre Musiek
Ensemble van … hadidas en sterre …
Beste Optrede in Pop, Rock en Jazz
Peter Cazalet en Cobus Rossouw vir Stel en Beligtingsontwerp van Cry the Beloved Country
Beste Debuut as Professionele Kunstenaar
Johan Botes vir Konsert Kaleidoskoop
Kanna vir Beste Prestasie in Studenteteater
Adriaan Meyer vir Teks en Regie van Prinsloo Versus
Beste Advertensie in 'n Feespublikasie
Klipdrift vir Mmmm bekkie! in Krit
Beste Individuele Plakkaat